**Gregory James "Greg" Campbell** (s. 17. joulukuuta 1983 London, Ontario, Kanada) on kanadalainen uransa lopettanut jääkiekkoilija. Campbell työskentelee Columbus Blue Jacketsin organisaatiossa. Campbellin vahvuuksia olivat peliuran aikana luistelu, kahden suunnan pelaaminen sekä alivoimapelaaminen. Hän oli keskushyökkääjä, mutta osasi pelata mitä tahansa hyökkäyksen paikkaa.

Campbell on entisen NHL-puolustajan, -valmentajan ja NHL:n vanhemman varatoimitusjohtajan sekä nykyisen jääkiekkotoimintojen johtajan, Colin Campbellin poika.

Ura
---

### Junioriura

Campbell syntyi Londonin kaupungissa, mutta kasvoi sieltä noin 50 kilometrin päässä sijaitsevassa Tillsonburgin kaupungissa, jossa hän aloitti myös jääkiekon. Hän pelasi juniorina Tillsonburg Tornados, Elgin-Middlesex Chiefs, Aylmer Aces ja St. Thomas Stars-nimisissä joukkueissa ennen siirtymistään OHL:ään.

Campbell siirtyi OHL-joukkue Plymouth Whalersiin kaudeksi 2000–2001. Hän teki siellä ensimmäisellä kaudellaan tehot 2+12=14, mutta toinen kausi 2001–2002 oli Campbellille läpimurto hänen tehdessä 65 runkosarjaottelussa tehot 17+36=53. Campbell oli joukkueen toiseksi paras syöttäjä Kris Vernarskyn kanssa. Florida Panthers varasi hänet kolmannella kierroksella 67. pelaajana NHL:n varaustilaisuudessa 2002.

Kaudeksi 2002–2003 Campbellin OHL-seura vaihtui Whalersista Kitchener Rangersiin. Hän teki runkosarjassa liigan yhden kauden piste-ennätyksensä tehoilla 23+33=56 ja kevään 2003 pudotuspeleissä Campbell sijoittui 15 osumallaan maalipörssissä toiseksi Ottawa 67'sin Corey Locken jälkeen. Hän voitti kauden päätteeksi OHL:n mestaruuden ja koko CHL:n mestaruuden, Memorial Cupin. Campbell voitti tehoilla 1+6=7 Memorial Cup-turnauksen piste- (Ed Chynoweth Trophy) ja syöttöpörssin, valittiin tähdistökentälliseen, palkittiin urheilullisimpana pelaajana George Parsons Trophylla.

### Ammattilaisura

Campbell siirtyi kaudeksi 2003–2004 Florida Panthersin organsaatioon. Hän pelasi lähes koko kauden sen farmijoukkue San Antonio Rampagessa, AHL:ssä. Campbell pelasi kauden aikana myös kaksi NHL-ottelua ilman tehopisteitä. Kauden 2004–2005 hän pelasi kokonaan Rampagessa NHL:n työsulun takia. Kausi 2005–2006 oli Campbellille tulokaskausi NHL:ssä ja hän teki 64 runkosarjaottelussa tehot 3+6=9. Hän pelasi kauden aikana myös 11 ottelua Panthersin uudessa farmijoukkueessa Rochester Americansissa.

Kausi 2006–2007 oli Campbellin ensimmäinen kokonainen NHL:ssä, eikä hän ole siitä eteenpäin saanut enää farmikomennuksia. Kaudella 2008–2009 Campbell teki tehoilla 13+19=32 NHL:n yhden kauden piste-ennätyksensä.

Kesäkuussa 2010 Campbell kaupattiin Nathan Hortonin kanssa Boston Bruinsiin vaihdossa Dennis Widemaniin, ensimmäisen kierroksen varausvuoroon kesälle 2010 sekä kolmannen kierroksen varausvuoroon kesälle 2011. Hän saavutti kaudella 2010–2011 13 osumallaan yhden kauden maaliennätyksensä ja pelasi keväällä 2011 ensimmäiset NHL-pudotuspelinsä, jotka päättyivät Stanley Cupiin. Campbell pelasi Bostonissa viisi kautta.

Kesällä 2015 Campbell teki kaksivuotisen sopimuksen Columbus Blue Jacketsin kanssa. Kaudella 2016–2017 Columbus yritti ensin kaupata Campbellin, mutta laittoi hänet sitten vapaiden pelaajien listalle, jotta voisi pudottaa hänet farmijoukkueeseen. Campbell ei halunnut pelata AHL-liigassa, joten hän ei osallistunut farmijoukkueen toimintaan, minkä seurauksena Columbus hyllytti Campbellin.

Maajoukkue
----------

Campbell voitti alle 20-vuotiaiden MM-hopeaa vuonna 2003.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1998–1999 | Aylmer Aces | OHA-B | 49 | 5 | 9 | 14 | 44 | – | – | – | – | – |
| 1999–2000 | St. Thomas Stars | OHA-B | 51 | 12 | 8 | 20 | 51 | – | – | – | – | – |
| 2000–2001 | Plymouth Whalers | OHL | 65 | 2 | 12 | 14 | 40 | 10 | 0 | 0 | 0 | 7 |
| 2001–2002 | Plymouth Whalers | OHL | 65 | 17 | 36 | 53 | 105 | 6 | 0 | 2 | 2 | 13 |
| 2002–2003 | Kitchener Rangers | OHL | 55 | 23 | 33 | 56 | 116 | 21 | 15 | 4 | 19 | 34 |  |  |  |  |  |  | JMM | 6 | 1 | 1 | 2 | 4 |
| 2003–2004 | San Antonio Rampage | AHL | 76 | 13 | 16 | 29 | 73 | – | – | – | – | – |
|  | Florida Panthers | NHL | 2 | 0 | 0 | 0 | 5 | – | – | – | – | – |
| 2004–2005 | San Antonio Rampage | AHL | 70 | 12 | 16 | 28 | 113 | – | – | – | – | – |
| 2005–2006 | Rochester Americans | AHL | 11 | 3 | 3 | 6 | 30 | – | – | – | – | – |
|  | Florida Panthers | NHL | 64 | 3 | 6 | 9 | 40 | – | – | – | – | – |
| 2006–2007 | Florida Panthers | NHL | 79 | 6 | 3 | 9 | 66 | – | – | – | – | – |
| 2007–2008 | Florida Panthers | NHL | 81 | 5 | 13 | 18 | 72 | – | – | – | – | – |
| 2008–2009 | Florida Panthers | NHL | 77 | 13 | 19 | 32 | 76 | – | – | – | – | – |
| 2009–2010 | Florida Panthers | NHL | 60 | 2 | 15 | 17 | 53 | – | – | – | – | – |
| 2010–2011 | Boston Bruins | NHL | 80 | 13 | 16 | 29 | 93 | 25 | 1 | 3 | 4 | 4 | Stanley Cup |
| 2011–2012 | Boston Bruins | NHL | 78 | 8 | 8 | 16 | 80 | 7 | 0 | 2 | 2 | 0 |
| 2012–2013 | Boston Bruins | NHL | 48 | 4 | 9 | 13 | 41 | 15 | 3 | 4 | 7 | 11 |
| 2013–2014 | Boston Bruins | NHL | 82 | 8 | 13 | 21 | 47 | 12 | 0 | 0 | 0 | 4 |
| 2014–2015 | Boston Bruins | NHL | 70 | 6 | 6 | 12 | 45 | – | – | – | – | – |
| 2015–2016 | Columbus Blue Jackets | NHL | 82 | 3 | 8 | 11 | 78 | – | – | – | – | – |
| 12 kautta | yhteensä | NHL | 803 | 71 | 116 | 187 | 696 | 59 | 4 | 9 | 13 | 19 |

Lähteet
-------

* 
* Gregory Campbell The Internet Hockey Databasessa (englanniksi)
* Gregory Campbell Legends of Hockey -sivustolla (englanniksi)
* Gregory Campbell *Elite Prospects*. Everysport Media Group AB.  (englanniksi)
* Gregory Campbell Jatkoaika.comissa (Internet Archive)

### Viitteet

1. 1 2 3 4 5 6 7  Elite Prospects
2. 1 2  Jatkoaika.com
3. 1 2  Legends of Hockey
4. ↑  Panthers deal Horton, Campbell to Bruins for Wideman, picks  23.6.2010. TSN.ca.  Arkistoitu 29.6.2011. Viitattu 29.6.2011. (englanniksi)
5. ↑  Blue Jackets sign center Gregory Campbell to two-year contract Columbus Blue Jackets. Viitattu 21.11.2016. (englanniksi)
6. ↑  Jackets suspend Gregory Campbell for failing to report to minor ESPN. Viitattu 21.11.2016. (englanniksi)